பல நூற்றாண்டுகளாக இசை, நாடகம் நம் கலை வெளிப்பாடுகளில் முக்கிய பங்கு வகித்துள்ளன என்றாலும் அவற்றில் பல தொகுக்கப்படாமல் சிதறியிருக்கின்றன. இதற்கு பல உதாரணங்கள் சொல்ல முடியும். பண்டைய தமிழிசை, யாழ் போன்ற இசைக்கருவிகள், இசை நாடகங்கள், இசை மேதைகளின் வாழ்கை வரலாறு, இசை தொகுப்புகள் என பல காணாமல் போய்விட்டன. இது பல நூற்றாண்டுகளுக்கு முன் நடந்தவை என தட்டிக் கழிக்கலாம். அப்படியென்றால் கடந்த இருநூறு ஆண்டுகளாக தமிழ்நாட்டில் இருந்த இசைக் கலைஞர்களின் படைப்புகள், வாழ்க்கை பற்றிய தொகுப்புகள் எளிதாக கிடைக்கின்றனவா?